Buat 1 alinea dalam bahasa Betawi dengan unsur ekspositori.

Buat pêrtamè kalinyè Indonèsia ngêgêlar pêmilihan prèsidèn amè pêmilihan anggotè lègislatip sêcarè sêrêntak padè Pêmilu 2019. Pêgimanè prosêdurnyè? Pêrtamè, datênglah kê TPS buat nyalurin hak pilih. Di lokasi TPS, bakal kêtêmu panitiè nyang kêmudian nyuruh êlu ngisi daptar hadir. Sêlanjutnyè, êlu dimintè nyêrèhin KTP amè surat C6. Kêmudian, tunggu ampè panitiè ngêgêroin namè êlu. Abis digêroin, hal nyang pêrlu dilakuin yakni ngambil surat suarè amè pêgi kê bilik suarè buat ngêlakuin pêncoblosan. Padè surat suarè, kêtêntuannyè kudu nyoblos atu kali padè nomor, namè, poto pasangan calon, atau tandè gambar partèi politik pêngusung dalêm atu kotak di surat suarè. Têrakhir, sêudèh nyoblos, kêmudian lèpitlah surat suarè sêsuè pêtunjuk. Lalu masupinlah surat suarè ntu kê kotak nyang kêsêdiè. Sêbêlon ninggalin TPS, wajib nyêlupin salèh atu jari kê tintè. Êni sêbagè bukti udèh ngasih hak suarè êlu padè Pêmilu 2019.